31.5.2023.
HR
Službeni list Europske unije
L 141/41
PRILOG
ZAJEDNIČKI ODBOR STRANAKA SPORAZUMA O SIGURNOSTI CIVILNOG ZRAKOPLOVSTVA IZMEĐU EUROPSKE UNIJE I JAPANA Poslovnik
1. pravilo Definicije Za potrebe ovog poslovnika na temelju članka 11. stavka 3.
Sporazuma o sigurnosti civilnog zrakoplovstva između Europske unije i Japana: — pojam „stranka” znači Europska unija ili Japan, — pojam „obje stranke” znači Europska unija i Japan.
2. pravilo Predsjedanje i sastav 1.
Zajedničkim odborom zajednički predsjedaju predstavnik Europske unije i predstavnik Japana („predsjednici”).
2.
U Zajedničkom odboru Europsku uniju predstavlja Europska komisija uz pomoć Agencije Europske unije za sigurnost zračnog prometa i uz pratnju tijela država članica Europske unije nadležnih za zrakoplovstvo. 3.
Japan u Zajedničkom odboru predstavlja Ministarstvo vanjskih poslova i/ili Misija Japana pri Europskoj uniji uz pratnju Ministarstva zemljišta, infrastrukture, prometa i turizma.
3. pravilo Sastanci 1.
Zajednički odbor redovito se sastaje na zahtjev bilo koje stranke.
2.
Mjesta sastanka izmjenjuju se što je više moguće između Bruxellesa i Tokija.
Rasprave se mogu voditi i u obliku videokonferencija.
Odluke i preporuke donesene na videokonferencijama imaju jednaku vrijednost kao i one donesene na fizičkim sastancima.
Nakon što se stranke dogovore o datumu i mjestu sastanka, sastanak u ime Europske unije saziva Europska komisija, a u ime Japana Ministarstvo vanjskih poslova. 3.
Sastanci Zajedničkog odbora nisu javni, osim ako predsjednici odluče drukčije.
Nakon sastanka, međusobnim dogovorom predsjednika, može se dati priopćenje za medije. 4.
Sastanci se održavaju i dokumenti sastavljaju na engleskom jeziku.
Troškove usmenog ili pismenog prevođenja na drugi jezik snosi stranka koja ih zatraži.
4. pravilo Delegacije 1.
Stranke se prije svakog sastanka međusobno obavješćuju o predviđenom sastavu svojih delegacija te svaka imenuje svojeg predsjednika. 2.
Predsjednici mogu na ad hoc osnovi odlučiti pozvati vanjske sudionike da prisustvuju sastancima Zajedničkog odbora kako bi iznijeli informacije o određenim temama ili kao promatrači.